Likumprojekta „Eiropas infrastruktūras savienošanas instrumenta projektu pārraudzības likums” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Eiropas Parlamenta un Padomes 2013.gada 11.decembra Regulā (ES) 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010* (turpmāk – Regula Nr.1316/2013), noteikti vispārēji noteikumi Eiropas Savienības (turpmāk – ES) finansiālā atbalsta piešķiršanai no Eiropas infrastruktūras savienošanas instrumenta (turpmāk– EISI). Šobrīd minētās ES finansiālā atbalsta apgūšanu Latvijā neregulē neviens Latvijas Republikas normatīvais akts. Līdz ar to nepieciešams nacionālais regulējums, sadalot atbildību par Regulā Nr.1316/2013 noteikto dalībvalsts pienākumu īstenošanu, tajā skaitā par EISI finansējuma apgūšanas uzraudzību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta būtība ir noteikt efektīvu un caurskatāmu EISI finansējuma apgūšanas sistēmu Latvijas Republikā, kā arī noteikt EISI finansējuma apgūšanā iesaistīto institūciju tiesības un pienākumus, tādējādi nodrošinot kvalitatīvu EISI finansējuma apgūšanas un uzraudzības procedūru.EISI ir jauns integrēts instruments ieguldījumiem ES infrastruktūras prioritātēs transporta, enerģētikas un telesakaru jomā. Regula Nr.1316/2013 paredz noteikumus, kas regulē EISI izveidi un darbību, kā arī nosaka nosacījumus, metodes un procedūras, lai nodrošinātu ES finansiālo atbalstu Eiropas komunikāciju tīkliem transporta jomā, enerģētikas un telesakaru infrastruktūrās. Atbalstāmie nozaru mērķi:1.Transports1.1. novērst problemātiskos posmus, uzlabot dzelzceļa savstarpējo izmantojamību, veidot savienojumus trūkstošajos posmos un uzlabot pārrobežu posmus;1.2. nodrošināt ilgtspējīgas un efektīvas transporta sistēmas ilgtermiņā, lai sagatavotos nākotnē gaidāmajām transporta plūsmām un lai visiem transporta veidiem radītu dekarbonizācijas iespēju, pārejot uz inovatīvām, energoefektīvām transporta tehnoloģijām ar zemu oglekļa emisiju līmeni, vienlaikus uzlabojot drošību;1.3.optimizēt transporta veidu integrāciju un starpsavienojumus un uzlabot transporta pakalpojumu sadarbspēju, vienlaikus nodrošinot transporta infrastruktūru pieejamību.2. Enerģētika2.1. palielināt konkurētspēju, veicinot turpmāku iekšējā enerģijas tirgus integrāciju un elektrības tīklu un gāzes tīklu sadarbspēju pāri robežām;2.2. veicināt ES energoapgādes drošību;2.3. sekmēt ilgtspējīgu attīstību un vides aizsardzību, t.sk. pārvades tīklā integrējot no atjaunojamiem energoavotiem ražotu enerģiju, attīstot viedos enerģētikas tīklus un oglekļa dioksīda tīklus.3. Telesakari (IKT)Telesakaru nozarē EISI atbalsta darbības, ar kurām tiecas sasniegt mērķus, kas noteikti Eiropas Parlamenta un Padomes Regulas (ES) Nr.283/2014 par pamatnostādnēm Eiropas komunikāciju tīkliem telekomunikāciju infrastruktūras jomā, ar ko atceļ Lēmumu Nr.1336/97/EK (turpmāk – Regula Nr.283/2014):3.1. veicināt valstu, reģionālo un vietējo platjoslas tīklu savstarpēju savienošanu un sadarbspēju;3.2. nodrošināt nediskriminējošu piekļuvi tādiem tīkliem;3.3. izveidot un/vai veicināt sadarbspējīgas un starptautiski savietojamas pamatpakalpojumu platformas, līdz ar digitālo pakalpojumu infrastruktūru vispārējiem pakalpojumiem.Atbilstoši Regulas Nr.283/2014 nosacījumiem ar **pamatpakalpojumu platformām** saprot digitālo pakalpojumu infrastruktūras centrālos mezglus, kuru mērķis ir nodrošināt visu Eiropu aptverošu savienojamību, piekļuvi un sadarbspēju, un kuras ir pieejamas dalībvalstīm un var kļūt pieejamas citām vienībām. Savukārt, ar **vispārējiem pakalpojumiem** saprot tādus starpniecības pakalpojumus, kas sasaista vienu vai vairākas valstu infrastruktūras ar pamatpakalpojumu platformām.Atbilstoši Regulas Nr.1316/2013 5.pantam kopējais EISI finansējums 2014.-2020.gadam ir 33,2 miljrd. *euro*, t.sk.:1. transporta nozarē – 26,3 miljrd.*euro;*
2. telesakaru nozarē – 1,1 miljrd. *euro;*
3. enerģētikas nozarē – 5,9 miljrd. *euro*.

EISI līdzfinansējuma likmes:1. Transporta nozarē: pētījumiem – 50%, darbiem 10%-40%, telemātikas lietojumprogrammu sistēmām un pakalpojumiem – 20%-50%.2. Enerģētikas nozarē: 50% no pētījumu un/vai darbu atbilstīgajām izmaksām. Likmi var palielināt līdz 75% attiecībā uz darbībām, kuras nodrošina lielu energoapgādes drošību reģionālā vai ES mērogā, stiprina ES solidaritāti vai ietver ļoti inovatīvus risinājumus.3. Telesakaru nozarē: 75%. Pamatpakalpojumu platformas parasti finansē, izmantojot iepirkumu. Izņēmuma gadījumā Eiropas Komisija var pieņemt lēmumu tās finansēt ar dotāciju, kas sedz līdz 100% no atbilstīgajām izmaksām, neskarot līdzfinansējuma principu.Eiropas Komisija, apstiprinot projektu, finansējuma likmi var palielināt par ne vairāk kā 10 procentu punktiem attiecībā uz darbībām, kurām raksturīgas sinerģijas starp vismaz divām nozarēm, uz ko attiecas EISI.Daudzgadu un / vai gada darba programmas:Komisija ar īstenošanas aktiem pieņem daudzgadu un gada darba programmas atbilstoši Eiropas Parlamenta un Padomes regulai (EK) Nr. 182/2011 (2011. gada 16. februāris). Daudzgadu darba programmas transporta nozarē pieņem saistībā ar kopīgu interešu projektiem, kas uzskaitīti Regulas I pielikuma I daļā., savukārt daudzgadu darba programmas enerģētikas un telesakaru (IKT) jomā nosaka stratēģisku ievirzi kopīgo interešu projektu jomā, un tajās var iekļaut konkrētus kopīgo interešu projektus. Nozaru gada darba programmas transporta, enerģētikas un telesakaru jomā pieņem kopīgo interešu projektiem, kas nav iekļauti daudzgadu darba programmā.Pēc daudzgadu un nozaru gada darba programmu apstiprināšanas Komisija noteiks projektu atlases un finansējuma piešķiršanas kritērijus saskaņā ar mērķiem un prioritātēm, kas noteiktas attiecīgās jomas vadlīnijās.Likumprojektā noteikts, ka viena no pārraugošās iestādes funkcijām ir informēt ieinteresētās puses par Eiropas Komisijas vietnē <http://inea.ec.europa.eu/> publicētajiem uzsaukumiem, izvērtēt un saskaņot projektu iesniegumus. Uzraudzība:Atbilstoši Regulas Nr.1316/2013 prasībām dalībvalstīm jāveic tehniskā uzraudzība un darbību finansiālā kontrole, lai apliecinātu projektu ietvaros faktiski veiktos darbus.Vides aizsardzības un reģionālās attīstības ministrija atbilstoši 2011.gada 29.marta Ministru kabineta noteikumiem Nr.233 “Vides aizsardzības un reģionālās attīstības ministrijas nolikums” ir noteikta par vadošo valsts pārvaldes iestādi informācijas un komunikāciju pārvaldības jomā. Ekonomikas ministrija atbilstoši 2010.gada 23.marta Ministru kabineta noteikumiem Nr.271 “Ekonomikas ministrijas nolikums” ir noteikta par vadošo valsts pārvaldes iestādi ekonomiskās politikas jomā, kas īsteno politiku enerģētikas jomā.Satiksmes ministrija atbilstoši 2010.gada 23.marta Ministru kabineta noteikumiem Nr.271 “Satiksmes ministrijas nolikums” ir noteikta par vadošo valsts pārvaldes iestādi transporta un sakaru nozarēs.Likumprojektā noteikts, ka pārraugošā iestāde:1. nodrošina projektu tehnisko darbību pārraudzību un finanšu kontroli, sadarbojoties ar Eiropas Komisiju;2. apliecina, ka izdevumi, kas radušies saistībā ar projektiem vai to daļām, ir veikti un ir attiecināmi atbilstoši Regulas Nr.1316/2013 8.pantam un finansēšanas līguma prasībām;3. nodrošina projektu īstenošanas pārskatu, starpposma un noslēguma maksājumu pieprasījumu pārbaudi.Tāpat likumprojektā noteikts, ka projekta īstenošanas kontroles nodrošināšanai pārraugošā iestāde veic pārbaudes projekta īstenošanas vietā. EISI projektos strīdu risināšanas kārtība, kā arī EISI līdzfinansētā projekta īstenošanas gaitā konstatēto neatbilstību izskatīšanas un finanšu korekciju piemērošanas kārtība tiek atrunāta katra konkrēta projekta finansēšanas līgumā.Ar finansēšanas līgumu (*Grant Agreement*) saprot līgumu, kas noslēgts starp atbalsta saņēmēju un Eiropas Komisiju par finansiālā atbalsta piešķiršanu no EISI līdzekļiem projekta īstenošanai transporta, enerģētikas vai telekomunikāciju nozarē.Dokumentu glabāšanas termiņš tiek norādīts finansēšanas līgumā. Nacionālie normatīvie akti atsevišķiem dokumentiem nosaka ilgāku glabāšanas laiku, piemēram, saskaņā ar likumu „Par grāmatvedību” glabāšanas laiks attaisnojuma dokumentiem par darbiniekiem aprēķināto mēnešalgu (darba samaksu) ar sadalījumu par gadiem un mēnešiem ir 75 gadi.Pirmais projektu uzsaukums **transporta sektorā** par līdzfinansējuma piešķiršanu EISI 2014.gada ikgadējās un daudzgadu programmas ietvaros, tika publicēts 2014.gada 11. septembrī. Kopumā pirmā transporta sektora uzsaukuma ietvaros tika apstiprināti 276 dalībvalstu iesūtītie projekti par kopējo finansējumu 11,93 mljrd. *euro* apmērā. No Latvijas tika iesniegti septiņi projektu pieteikumi (tai skaitā arī sadarbības projekti); apstiprināti tika četri projekti: 1. Rīgas pilsētas pašvaldības SIA „Rīgas Satiksme” sadarbībā ar Nīderlandi, Lietuvu un Igauniju: H2-node Rīga.
2. VAS „Latvijas gaisa satiksme” sadarbībā ar Austriju, Beļģiju, Igauniju, Īriju, Zviedriju, Dāniju, Somiju, Horvātiju, Franciju, Itāliju, Maltu, Poliju, Portugāli, Lielbritāniju, Grieķiju: Brīvo maršrutu gaisa telpa.
3. VAS “Latvijas jūras administrācija” sadarbībā ar Zviedriju, Somiju, Igauniju, Vāciju un Dāniju: FAMOS Freja, gala hidrogrāfiskās izpētes projekts par Baltijas jūras maģistrālēm.
4. Kopuzņēmums RB Rail AS ( Latvija, Lietuva, Igaunija): 1 435 mm standarta platuma dzelzceļa līnijas attīstīšana Rail Baltica koridorā caur Igauniju, Latviju un Lietuvu.

Otrais projektu uzsaukums **transporta sektorā** par līdzfinansējuma piešķiršanu EISI 2015.gada ikgadējās un daudzgadu programmas ietvaros tika publicēts 2015.gada 5. novembrī. No Latvijas tika iesniegti pieci projektu pieteikumi – divi pieteikumi jūras maģistrāļu prioritātē, divi pieteikumi Eiropas vienotās gaisa telpas prioritāte un viens pieteikums TEN-T pamattīkla koridoru attīstības prioritātē. Eiropas Komisija plāno veikt visu dalībvalstu iesniegto projektu pieteikumu izvērtējumu līdz 2016.gada jūlijam.Savukārt **enerģētikas sektorā** notikuši jau trīs uzsaukumi EISI līdzfinansējuma saņemšanai, aicinot projekta īstenotājiem iesniegt projektu priekšlikumus attiecīgi 2014.gada 5.maijā, 2015.gada 29.aprīlī un 2015.gada 14.oktobrī. Pirmajā uzsaukumā tika atbalstīti šādi Latvijas energoinfrastruktūras (un tieši saistīti) priekšlikumi:1. AS "Augstsprieguma tīkls"/AS "Latvijas elektriskie tīkli" un AS "Elering": elektrolīnijas starpsavienojums starp apakšstacijām Kilingi-Nõmme (EE) un RīgasTEC2 (LV) jeb Igaunijas-Latvijas 3.starpsavienojums;
2. AS "Augstsprieguma tīkls"/AS "Latvijas elektriskie tīkli": iekšējā līnija starp Ventspili, Tumi un Imantu jeb Kurzemes loka 3.kārta;
3. AB Amber Grid/Gaz-system S.A: Polijas – Lietuvas starpsavienojuma sagatavošanas darbi līdz būvniecības atļauju saņemšanai (izpēte; vairāk zināms kā GIPL);
4. AB Amber Grid/ Gaz-system S.A: Polijas – Lietuvas starpsavienojuma celtniecība (vairāk zināms kā GIPL; paredzēts arī Latvijas līdzfinansējums);
5. AB LITGRID: Tehnisko prasību un izmaksu identifikācija Baltijas valstu pārvades tīklu savienošanai ar Eiropas valstu pārvades tīkliem un Baltijas elektroenerģijas tirgus integrēšanai iekšējā Eiropas elektroenerģijas tirgū (izpēte);

Kopējais finansiālais atbalsts šiem projektiem sastāda 506,49 milj. euro, kas ir 78% no visa EISI piešķirtā finanšu atbalsta pirmajā enerģētikas sektora projektu uzsaukumā.Neviens Latvijas energoinfrastruktūras projekta priekšlikums netika pieteikts uz 2015.gada 29.aprīļa un 2015.gada 14.oktobra publicētajiem EISI uzsaukumiem līdzfinansējuma saņemšanai. Neskatoties uz to, kā Latvijas enerģētikas sektora projekti, kas varētu tikt izvirzīti finanšu atbalsta saņemšanai EISI turpmākajos uzsaukumos, norādāmi:1. Elektroapgāde jomā:
* AS "Augstsprieguma tīkls"/AS "Latvijas elektriskie tīkli": iekšējā elektrolīnija no Rīgas TEC2 līdz Salaspilis apakšstacijai;
* AS "Augstsprieguma tīkls"/AS "Latvijas elektriskie tīkli": elektrolīnijas starpsavienojums Tartu (EE) - Valmiera (LV);
* AS "Augstsprieguma tīkls"/AS "Latvijas elektriskie tīkli": elektrolīnijas starpsavienojums Tsirgulina (EE) - Valmiera (LV);
* Vispārīgs projekts - Dažādi aspekti Baltijas valstu elektrotīkla iekļaušanai kontinentālās Eiropas tīklā, tostarp tās pašas sinhrona darbība.
1. Gāzes apgādes jomā:
* AS "Latvijas Gāze": Inčukalna PGK modernizācija un paplašināšana;
* AS "Latvijas Gāze": Latvijas-Lietuvas starpsavienojuma paplašināšana (Latvijas daļa);

Attiecībā uz enerģētikas sektora kopīgo interešu projektiem, Likumprojekta 6.pantā ietverti nosacījumi saistībā ar *Eiropas Parlamenta un Padomes Regulā (ES) Nr.347/2013, ar ko nosaka Eiropas energoinfrastruktūras pamatnostādnes un atceļ Lēmumu Nr.1364/2006/EK, groza Regulu (EK) Nr.713/2009, Regulu (EK) Nr.714/2009 un Regulu (EK) Nr.715/2009* (turpmāk - Regula Nr.347/2013) noteikto atļauju piešķiršanas procesu. Šajā sakarā ar Likumprojektu nosaka to, ka kompetentās iestādes funkcijas atļauju piešķiršanas procesā veic Ekonomikas ministrija.Kā atbildīgā kompetentā iestāde Ekonomikas ministrija noteikta, balstoties uz Ministru kabineta 2014.gada 25.marta sēdes protokola Nr.18 34.§ (<http://likumi.lv/doc.php?id=265292>) 2.punktā noteikto.Bez tam Likumprojekta 6.pants nosaka, ka Latvijas energoinfrastruktūras projektu atļauju piešķiršanas process norit atbilstoši Regulas Nr.347/2013 10.panta 1.punkta (a) un (b) apakšpunktos noteiktajām procedūrām, tā paša panta 1. un 2. punktā minētajā termiņā atbilstoši izvēlētajai sadarbības shēmai, kas minēta Regulas Nr.347/2013 8.panta 3.punkta (c) apakšpunktā. Sadarbības shēma paredz, ka visaptverošā lēmuma pieņemšanu koordinē kompetentā iestāde. Tādejādi Ekonomikas ministrija ir atbildīga par enerģētikas kopīgu interešu projektu atļauju piešķiršanas procesa veicināšanu un koordinēšanu. Regulā Nr.347/2013 minētā sadarbības shēma izvēlēta tādēļ, ka pastāv dalīta atbildība par atļauju izsniegšanu starp valsti un pašvaldību. Likumprojekta 6.pantā minētais visaptverošs lēmums sastāv no vairākiem atsevišķiem lēmumiem un atzinumiem, kas izriet no likuma „Par ietekmes uz vidi novērtējumu”, likuma “Par piesārņojumu”, Ķīmisko vielu likuma un  Būvniecības likuma. Likums "Par ietekmes uz vidi novērtējumu" (turpmāk – IVN likums) nosaka prasību piemērot sākotnējo izvērtējumu atbilstoši IVN likuma 3.2 pantam vai ietekmes uz vidi novērtējumu atbilstoši IVN likuma 4.pantam. Lēmumu par sākotnējo ietekmes uz vidi novērtējuma piemērošanu pieņem Valsts vides dienests. Vides pārraudzības valsts birojs pieņem lēmumu par ietekmes uz vidi novērtējuma nepieciešamību, kā arī sniedz atzinumu par ietekmes uz vidi novērtējuma ziņojumu. Ņemot vērā ietekmes uz vidi novērtējuma ziņojumu, Vides pārraudzības valsts biroja atzinumu, attiecīgā valsts institūcija, pašvaldība, citas likumā noteiktas institūcijas vai Ministru kabinets pieņem paredzētās darbības akceptu. Saskaņā ar likuma “Par piesārņojumu” 20.panta 2.daļu stacionārām tehnoloģiskajām iekārtām, kurās tiek veikta viena vai vairākas likuma 1.pielikumā minētās piesārņojošās darbības, ir nepieciešama A kategorijas piesārņojošas darbības atļauja. Savukārt no Ķīmisko vielu likuma izrietošajā normatīvajā aktā par rūpniecisko avāriju riska novērtēšanas kārtību un riska samazināšanas pasākumiem noteikts, ka Vides pārraudzības valsts birojs sniedz atzinumu par izstrādāto drošības pārskatu vai rūpniecisko avāriju novēršanas programmu. Atbilstoši IVN rezultātiem pašvaldību būvvaldes pieņem lēmumu saskaņā ar Būvniecības likumu un vispārīgo un speciālo būvnoteikumu prasībām.  |
| 3. | Projekta izstrādē iesaistītās institūcijas | Ekonomikas ministrija, Vides aizsardzības un reģionālās attīstības ministrija, Valsts kase |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | EISI finansējuma administrēšanā iesaistītās puses: pārraugošās iestādes (Satiksmes ministrija un Ekonomikas ministrija), maksājumu iestāde (Valsts kase), finansējuma saņēmēji (publiskā vai privātā sektora uzņēmums, kas ir izraudzīts CEF līdzekļu saņemšanai). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta pieņemšana noteiks tiesisko pamatu Eiropas komunikāciju tīklu attīstībai. Efektīvāka Eiropas komunikācijas tīklu attīstība uzlabos uzņēmējdarbības bāzes infrastruktūras attīstību, Latvijas kā ES nomales reģiona sasniedzamību, veicinās darbaspēka kustību, paaugstinās energoapgādes drošību, nodrošinās energoapgādes nepārtrauktību.Likumprojektā noteikto funkciju izpildei netiks radītas jaunas valsts institūcijas, bet gan noteiktas institūcijas, kuras būs atbildīgas par EISI pieteikto projektu tehnisko un pārraudzību un finanšu kontroli, nosakot šo institūciju funkcijas EISI pārraudzības nodrošināšanā.Likumprojektā minētajām institūcijām būs jānodrošina - Regulā Nr.1316/2013, tostarp Regulā Nr.347/2013*,* vai *Eiropas Parlamenta un Padomes Regulā (ES) Nr.1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr.661/2010/ES (turpmāk – Regula Nr.1315/2013),* vai *Eiropas Parlamenta un Padomes Regulā (ES) Nr.283/2014 par pamatnostādnēm Eiropas komunikāciju tīkliem telekomunikāciju infrastruktūras jomā, ar ko atceļ Lēmumu Nr.1336/97/EK (turpmāk – Regula Nr.283/2014)* noteiktā dalībvalsts pienākumu izpilde. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 7. Cita informācija | Likumprojekta finansiāla ietekme ir nosakāma indikatīvi, ņemot vērā EISI starptautisko raksturu un konkurenci piesaistīt finansējumu konkrētam projektam. Līdz ar to finansiālā ietekme uz valsts un pašvaldību budžetiem ir atkarīga no transporta, enerģētikas un telesakaru sektora projektu attīstītāju aktivitātes un spējas piesaistīt EISI finansējumu saviem projektiem, sagatavojot konkurētspējīgus projektu pieteikumus, un likumprojekta izstrādes brīdī precīza finansiālā ietekme uz valsts budžetu nav nosakāma.Nozaru ministrija pēc projekta iesnieguma apstiprināšanas un Ministru kabineta atļaujas uzņemties finansiālās saistības var pieprasīt finansējumu normatīvajos aktos noteiktajā kārtībā no valsts pamatbudžeta 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” projekta īstenošanai, ja tajā ir pieejami līdzekļi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā ietverts pilnvarojums Ministru kabinetam noteikt kārtību, kādā EISI pārraudzībā iesaistītās institūcijas uzrauga projektu īstenošanu. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts atbilst Latvijas Republikas saistībām, ko tā uzņēmusies, parakstot un ratificējot Pievienošanās Eiropas Savienībai līgumu.Likumprojekta sagatavošanā ir ņemta vērā Eiropas Parlamenta un Padomes 2013.gada 11.decembra Regula (ES) 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010. |
| 2. | Citas starptautiskās saistības | Normatīvā akta projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 11.decembra Regula (ES) 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1316/2013 22.pants | Likumprojekta 5.panta pirmās daļas 1.punkts un 7.punkts | Regulas norma ieviesta pilnībā. | Stingrākas prasības neparedz. |
| Regulas 1316/2013 27.pants  | 5.panta pirmās daļas 7.punkts | Regulas norma ieviesta pilnībā. | Stingrākas prasības neparedz. |
| Regulas 1316/2013 28.panta 1.punkts | Likumprojekta 5.panta pirmās daļas 11.punkts; 8.panta pirmās daļas 13.punkts  | Regulas norma ieviesta pilnībā. | Stingrākas prasības neparedz. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka EISI finansiālās palīdzības saņēmēju loks ir ierobežots – galvenokārt tās ir valsts pārvaldes iestādes, pašvaldības un juridiskas personas, sabiedrības līdzdalības un komunikācijas aktivitātes nav plānotas.Sabiedrība tiek informēta par EISI ietvaros rīkotajiem konkursiem gan Eiropas Komisijas mājaslapā <http://inea.ec.europa.eu/>, gan Satiksmes ministrijas mājaslapā <http://www.sam.gov.lv/sm/content/?cat=609> |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Ekonomikas ministrija un reģionālās attīstības ministrija, Valsts kase. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojektā noteikto funkciju izpildei netiks radītas jaunas valsts institūcijas, bet gan noteiktas institūcijas, kuras būs atbildīgas par EISI, kas tiek piešķirts saskaņā ar Regulu Nr.1316/2013, tostarp ievērojot Regulu Nr.347/2013, Regulu Nr.1315/2013 un Regulu Nr.283/2014, apgūšanas vadību, kā arī šo institūciju funkcijas EISI apgūšanas īstenošanā. Likumprojektā minētajām institūcijām būs jānodrošina minētajos regulējumos noteikto dalībvalsts pienākumu izpilde.Esošu institūciju likvidācija vai reorganizācija nav plānota. |
| 3. | Cita informācija | Nav |

Satiksmes ministrs U.Augulis

Vīza: Valsts sekretāra vietā

Valsts sekretāra vietniece Dž.Innusa

23.03.2016 13:40

2877

I.Rubika, 67028046

Iveta.Rubika@sam.gov.lv